DOI: 10.14457/tu.the.2020.1110
title: ปัจจัยในการมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี

description: การศึกษานี้มีวัตถุประสงค์เพื่อศึกษาระดับของการมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี และศึกษาปัจจัยที่ส่งผลต่อพฤติกรรมการมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี กลุ่มตัวอย่างที่ใช้ในการศึกษาคือ ประชาชนที่อาศัยอยู่ในพื้นที่เทศบาลตำบลหลักหก อำเภอเมือง จังหวัดปทุมธานี ที่มีอายุ 15 ปี ขึ้นไป จำนวน 392 คน ซึ่งได้จากการสุ่มแบบชั้นภูมิอย่างเป็นสัดส่วน (Proportional Random Sampling) วิเคราะห์ความสนใจทางการเมือง วิเคราะห์ปัจจัยด้านสังคมและเศรษฐกิจของผู้ตอบแบบสอบถาม ปัจจัยส่วนบุคคลของผู้ตอบแบบสอบถาม การมีส่วนร่วมทางการเมืองของประชาชนในเทศบาลตำบลหลักหก และการทดสอบสมมติฐาน สถิติที่ใช้ในการวิเคราะห์ข้อมูล คือ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน ค่าสถิติสัมประสิทธิ์สหสัมพันธ์ของเพียร์สัน (Pearson’s Correlation) สถิติทดสอบที (t-test) และสถิติ (F-test) ผลการศึกษาพบว่า 1. ความสนใจทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี ด้านการรับรู้ข่าวสารโดยรวมอยู่ในระดับปานกลาง โดยพบว่า กลุ่มตัวอย่างให้ความสนใจต่อเหตุการณ์บ้านเมืองมีค่าเฉลี่ยสูงสุด ความสนใจทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี ด้านการแสดงความคิดเห็นทางการเมืองโดยรวมอยู่ในระดับน้อย โดยพบว่ากลุ่มตัวอย่างชอบสนทนา แลกเปลี่ยน แสดงความคิดเห็นทางการเมือง และวิพากษ์วิจารณ์ถกเถียงปัญหาบ้านเมืองกับกลุ่มเพื่อนและญาติมิตร มีค่าเฉลี่ยสูงสุดด้านความรู้ความเข้าใจพื้นฐานเกี่ยวกับการเมืองการปกครอง พบว่ากลุ่มตัวอย่างมีความรู้ความเข้าใจว่า นายชวน หลีภัย คือประธานรัฐสภาคนปัจจุบัน มากที่สุด คิดเป็นร้อยละ 19.90 ความสนใจในการมีส่วนร่วมในการตรวจสอบการทำงานของเทศบาลตำบลหลักหก และความสนใจในการมีส่วนร่วมกำหนดนโยบายการออกกฎหมาย ระเบียบ และข้อบังคับต่าง ๆ ของเทศบาลตำบลหลักหก อยู่ในระดับน้อย 2. การมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี ในด้านการมีส่วนร่วมในการตรวจสอบการทำงานของเทศบาลฯ อยู่ในระดับน้อยที่สุด โดยพบว่า ท่านได้ติดตามสถานะทางการเงินประจำปีของเทศบาลตำบลหลักหก และท่านได้ติดตามข่าวสารการจัดซื้อหาอุปกรณ์ต่าง ๆ เพื่อการดำเนินการของเทศบาลตำบลหลักหก มีค่าเฉลี่ยสูงสุดในขณะที่การมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี ในด้านการมีส่วนร่วมในการกำหนดนโยบายการออกกฎหมาย ระเบียบ และข้อบังคับต่าง ๆ พบว่า เคยลงชื่อหรือแสดงการสนับสนุนร่วมจัดทำแผนพัฒนาท้องถิ่น (พ.ศ. 2561-2565) ของเทศบาลตำบลหลักหก มากที่สุดคิดเป็นร้อยละ 26.28 ในขณะที่ไม่เคยเข้าร่วมฟังการประชุมหรือสังเกตการณ์ของการประชุมสภาเทศบาลตำบลหลักหก คิดเป็นร้อยละ 90.31 3. ความสนใจทางการเมืองด้านการรับรู้ข้อมูลข่าวสารทางการเมือง ด้านความคิดเห็นทางการเมือง และด้านความรู้ความเข้าใจพื้นฐานเกี่ยวกับการเมืองการปกครองมีความสัมพันธ์กับการมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานี ในด้านการมีส่วนร่วมในการตรวจสอบการทำงานของเทศบาลฯ และด้านการมีส่วนร่วมในการกำหนดนโยบายการออกกฎหมาย ระเบียบ และข้อบังคับต่าง ๆ อย่างมีนัยสำคัญทางสถิติที่ระดับ 0.05 ในขณะที่ความสนใจทางการเมืองด้านการแสดงความคิดเห็นไม่มีความสัมพันธ์กับการมีส่วนร่วมในการกำหนดนโยบายการออกกฎหมาย ระเบียบ และข้อบังคับต่าง ๆ 4. ปัจจัยด้านสังคมและเศรษฐกิจ ได้แก่ กลุ่มอาชีพและรายได้ต่อเดือน แตกต่างกัน ส่งผลต่อการมีส่วนร่วมทางการเมืองของประชาชนในเทศบาลตำบลหลักหก อำเภอเมือง จังหวัดปทุมธานีแตกต่างกันอย่างมีนัยสำคัญทางสถิติที่ระดับ 0.05 ในขณะที่ตำแหน่งหน้าที่ในชุมชนแตกต่างกันส่งผลต่อการมีส่วนร่วมทางการเมืองของประชาชนในเทศบาลตำบลหลักหก